Jätkuks kõigele eelnevale "lendas õhku" meie gaasikatel. Sooja vett saab mõnda aega elektrikeedukannuga, mida titevanni jaoks kulub kolm kuni neli keedukorda. Kütet pole õnneks vaja, nõusid ja pesu pesevad masinad. Hea, et sündmus toimus juulis, mitte jaanuaris. Iriseda ka ei viitsi - sooja tuba ja vannivett pakkuv Buderus kolis meile 19.08.2003. Ei ainsatki hooldust  seitsme aasta jooksul.  Meesisend arvas, et ma olen liiga palju ette võtnud - kui midagi ei teeks, ei juhtuks ka midagi.  Põldmarjamoosi keetsin ausõna täiesti edukalt - ei mingit põhjakõrbemist. Laiul muide kasvab hiigelkogus põldmarju - hetkel valmivad esimesed.